Arno Carstens sing in AfrikaansFoto: Facebook/Arno Carstens Arno Carstens het pas sy eerste Afrikaanse EP (oftewel mini-album), Die aand, bekendgestel. Die aand se oorsprong kom van “Die aandblom 13”, die titel van sy Afrikaanse album wat later vanjaar uitgereik word. Die Aandblom 13 is die adres waar Arno grootgeword het, en vir hom is dit simbolies omdat sy Afrikaanse wortels daar gedy het. Die aand het al die kenmerkende en unieke klanke waaraan sy aanhangers gewoond is, en hierdie EP is besonder persoonlik aangesien elke lied daarop deur Arno self geskryf is. Per voorafbestelling sal die EP op 22 April op iTunes besikbaar wees. “Ontwaak” is reeds hier beskikbaar.